ສະຫະລັດຈະດັດແປງ ກົດໝາຍຄົນເຂົ້າເມືອງ
ເຈົ້າໜ້າທີ່ສະຫະລັດເວົ້າວ່າ ຈະມີການດັດແປງ ແກ້ໄຂ ໂຄງການສົ່ງກັບຄືນປະເທດ ພວກຄົນ ເຂົ້າເມືອງ ຜິດກົດໝາຍ.
ເຈົ້າໜ້າທີ່ສະຫະລັດກ່າວວ່າ ຕົນພວມດັດແປງແກ້ໄຂກ່ຽວກັບວ່າຈະບັງຄັບໃຊ້ແບບໃດໂຄງ ການຄົນເຂົ້າເມືອງທີ່ສຳຄັນໂດຍຈະເພັ່ງເລັງໃສ່ແຕ່ຜູ້ທີ່ມີຄວາມຜິດຮ້າຍແຮງທາງອາຍາທໍ່ນັ້ນ ຜູ້ອຳນວຍການອົງການກວດຄົນເຂົ້າເມືອງແລະພາສີຂອງສະຫະລັດ ທ່ານ John Morton ກ່າວວ່າ ພວກເຈົ້າໜ້າທີ່ກຳລັງຮັບຟັງຄວາມວິຕົກກັງວົນ ຈາກລັດຖະບານທ້ອງຖິ່ນແລະລັດ ຕ່າງໆ ກ່ຽວກັບໂຄງການສ້າງຄວາມປອດໄພໃຫ້ແກ່ປະຊາຄົມທີ່ພະແນກການປະຕິບັດກົດ ໝາຍທັງຫຼາຍຈະແບ່ງປັນຂໍ້ມູນກ່ຽວກັບການແປະໂປ້ກັບເຈົ້າໜ້າທີ່ກວດຄົນເຂົ້າເມືອງຂອງ ສະຫະລັດ ເຈົ້າໜ້າທີ່ກວດຄົນເຂົ້າເມືອງຂອງລັດຖະນກາງສະຫະລັດກ່າວວ່າໂຄງການດັ່ງກ່າວນີ້ຈະໄດ້ ຮັບການດັດແປງແກ້ໄຂໂດຍຈະເພັ່ງເລັງຫຼາຍຂຶ້ນໃສ່ພວກຄົນເຂົ້າເມືອງຜິດກົດໝາຍຊຶ່ງເປັນ ຜູ້ຮ້າຍທີ່ມີຄວາມຜິດຮ້າຍແຮງທາງອາຍານັ້ນ ພວກຕຳໜິຕິຕຽນ ຕະຫຼອດທັງລັດຖະບານທ້ອງຖິ່ນ ແລະລັດຖະບານລັດຫຼາຍໆລັດ ທີ່ບໍ່ ເຫັນພ້ອມກັບໂຄງການໃນປັດຈຸບັນນີ້ເວົ້າວ່າມັນບໍ່ໄດ້ຈຳແນກລະຫວ່າງພວກທີ່ມີຄວາມຜິດ ເລັກນ້ອຍ ແລະພວກທີ່ມີຄວາມຜິດຮ້າຍແຮງ ແລະກ່າວຕື່ມວ່າ ມັນຊຸກຍູ້ບໍ່ໃຫ້ພວກຄົນເຂົ້າ ເມືອງແຈ້ງຄວາມ ກ່ຽວກັບອາດຊະຍາກຳຕ່າງໆຍ້ອນຢ້ານວ່າ ພວກເຂົາເຈົ້າອາດຈະຖືກເນ ລະເທດໃນທີ່ສຸດນັ້ນ